فهیمه اکبر

فهیمه اکبر، فهیمه یمین إسفندیاری قبلی نوم جه، (آذر ۱۲۹۶، تهران – ۱۲ شهریور ۱۳۸۸، واشینگتن) خونشکر و گیلان‌شناس‌ِ بنویشتکر و إجتماعي فعال بیه. وه اسدالله یمین اسفندیاری دتر بیه که این مرد، پهلوی دوره اتا سیاستمدار بی‌یه و چون ونه پیئر سرکنسول بیه، شه وچگی ره باکو، شوروی دله، دئیه. فهیمه موسیقی استعداد، همون باکو دله کشف بیه و ایران وردگردستن په، شه کار ره موسیقی دله ادامه هدا و اتا مدت مرتضی خان محجوبی شاگرد بیه. وه اروپایی شانسونون واری خوندسته و تونسته چن زوون جه بخونده. ۱۳۱۷ شمسی سال دله، فهیمه محسن اکبر جه ازدواج هاکارده شه شی فامیلی ره شه سر بیئشته. فهیمه و محسن اکبر گیلان دله ساکن بینه و اونجه فهیمه شروع هاکارده گیلکون فرهنگ دله تحقیق هاکاردن. وه  گیلان آشپجی خور ابّلین کتاب ره بنویشته و شروع هاکارده گیلکی ترانه بخوندستن. فهیمه اجتماعی فعالیتون دله هم فعالیت داشته. ایران اسلامی انقلاب بیّن په، فهیمه و محسن شه سه وچه همرا، بوردنه امریکا؛ فهیمه اون سال‌هایی که آمریکا دله حضور داشته، أتا گیلکی موسیقی آلبوم، همون مملکت دله منتشر هاکارده. فهیمه اکبر، ۱۳۸۸ شهریور دله، ۹۱ سالگی سن دله، واشینگتن دله فوت هاکارده.

 بن‌بنویشت